SET ปิดร่วง 25 จุด คาดนลท.ขายลดเสี่ยง หลังยอดติดเชื้อ “โควิด” พุ่งสูง
SET ปิดร่วง 25 จุด คาดนลท.ขายลดเสี่ยง หลังยอดติดเชื้อ “โควิด” พุ่งสูง
12 เม.ย. 2564

ผู้สื่อข่าวรายงานว่า วันนี้ปิดวันนี้ที่ระดับ 1,541.12 จุด ลดลง 25.22 จุด (-1.61%) มูลค่าการซื้อขาย 78,223.59 ล้านบาท
10 หุ้นกดดัชนีวันนี้

นายวิจิตร อารยะพิศิษฐ นักกลยุทธ์การลงทุน บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้ปรับตัวลง จากการแพร่ระบาดของโควิด-19 ในประเทศกดดัน หลังตัวเลขผู้ติดเชื้อโควิด-19 เพิ่มขึ้นต่อเนื่อง ทำให้นักลงทุนลดความเสี่ยงจากตัวเลขผู้ติดเชื้อฯ ที่ยังไม่นิ่ง และลดความเสี่ยงก่อนช่วงหยุดยาวเทศกาลสงกรานต์ ซึ่งมองว่ามีโอกาสที่ตัวเลขผู้ติดเชื้อฯ จะปรับเพิ่มขึ้นสูง เนื่องด้วยประชาชนมีการเดินทางกลับภูมิลำเนา
อีกทั้งประชาชนก็มีความตื่นตัวและไปตรวจหาเชื้อโควิด-19 กันค่อนข้างมาก ทำให้โอกาสที่จะเห็นตัวเลขผู้ติดเชื้อฯ ก็มีสูงเช่นกัน ทำให้นักลงทุนส่วนใหญ่ยังคงติดตามดูตัวเลขดังกล่าวก่อน ประกอบกับสัญญาณทางเทคนิค โดยแนวรับ 1,550 จุด ถือเป็นแนวรับที่สำคัญมาก วันนี้ก็หลุดระดับดังกล่าวลงมาด้วย ส่งผลทำให้นักลงทุนสายเทคนิคโดนผลกระทบอย่างหนัก ก็มีการ Cut Loss จึงเป็นผลให้ตลาดโดยรวมวันนี้ปรับตัวลงมาค่อนข้างลึกกว่า 20 จุด
สำหรับแนวโน้มการลงทุนในช่วงหลังวันหยุดยาว (วันศุกร์ที่ 16 เม.ย.นี้) นายวิจิตร คาดว่า ให้นักลงทุนติดตามดูตัวเลขผู้ติดเชื้อโควิด-19 ในช่วง 3 วันหยุดนี้ (13-15 เม.ษ.64) ซึ่งเบื้องต้นคาดว่าตัวเลขผู้ติดเชื้อฯ ก็น่าจะเพิ่มขึ้นต่อเนื่อง และติดตามดูตัวเลขหลังสงกรานต์ หรืออีก 14 วัน อย่างไรก็ตามมองว่าตลาดฯ น่าจะอยู่ในช่วงซึมตัว หรือยังไม่น่าไปไหนไกล หากรีบาวน์ก็อาจจะเจอแรงขายทำกำไรออกมา  ประกอบกับยังติดวันหยุดเสาร์ อาทิตย์ ปริมาณการซื้อขายก็น่าจะเบาบางด้วย
ให้แนวรับ 1,520 จุด และแนวต้าน 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 2,528.63  ล้านบาท ปิดที่ 138.50 บาท ลดลง 4.50 บาท
CPALL มูลค่าการซื้อขาย 2,051.52  ล้านบาท ปิดที่ 63.75 บาท ลดลง 1.00 บาท
BDMS มูลค่าการซื้อขาย 2,024.38  ล้านบาท ปิดที่ 22.20 บาท ลดลง 0.10 บาท
STGT มูลค่าการซื้อขาย 1,849.64  ล้านบาท ปิดที่ 43.50 บาท ลดลง 2.00 บาท
DELTA มูลค่าการซื้อขาย 1,754.26  ล้านบาท ปิดที่ 367.00 บาท ลดลง 8.00 บาท